stanford-oval/wikipedia huggingface dataset:
อาศิส พิทักษ์คุมพล
การทำงาน

หลังจากประเสริฐ มะหะหมัดได้รับการโปรดเกล้าฯ ให้เป็นจุฬาราชมนตรี ได้เสนอชื่อของอาศิสเพื่อโปรดเกล้าฯ ให้เป็นกรรมกลางอิสลามแห่งประเทศไทย และได้มอบหมายให้ดูแลงานวิชาการร่วมกับวินัย สะมะอุน ต่อมาในปี พ.ศ. 2530 ประธานกรรมการอิสลามประจำจังหวัดสงขลาได้ถึงแก่กรรม คณะกรรมการอิสลามประจำจังหวัดสงขลาได้มีมติเป็นเอกฉันท์ให้ท่านเป็นประธานกรรมการอิสลามประจำจังหวัดสงขลา และได้รับเลือกให้ดำรงตำแหน่งนี้มาโดยตลอด และเมื่อพระราชบัญญัติการบริหารองค์กรศาสนาอิสลาม พ.ศ. 2540 ได้ประกาศใช้ โดยกำหนดให้คณะกรรมการกลางอิสลามแห่งประเทศไทยประกอบด้วยกรรมการผู้ที่เป็นผู้แทนของแต่ละจังหวัด ซึ่งท่านก็ได้รับการเลือกให้เป็นผู้แทนคณะกรรมการอิสลามประจำจังหวัดสงขลาในคณะกรรมการกลางอิสลามแห่งประเทศไทย โดยเคยดำรงตำแหน่งรองเลขาธิการและรองประธานกรรมการกลางอิสลามแห่งประเทศไทย ในชุดที่มีสวาสดิ์ สุมาลยศักดิ์ อดีตจุฬาราชมนตรี เป็นประธานกรรมการ
ในปี พ.ศ. 2539 อาศิสได้รับแต่งตั้งให้เป็นสมาชิกวุฒิสภาสัดส่วนผู้นำศาสนาอิสลาม นอกจากนั้นแล้วยังเป็นที่ปรึกษากระทรวงศึกษาธิการในการจัดทำหลักสูตรอิสลามศึกษาเพื่อใช้ในสถานศึกษาจังหวัดชายแดนภาคใต้ รวมถึงทักษิณ ชินวัตร ได้แต่งตั้งให้เป็นกรรมการอิสระเพื่อความสมานฉันท์แห่งชาติ (กอส.) เพื่อศึกษาปัญหาความไม่สงบในจังหวัดชายแดนภาตใต้และเสนอแนะแนวทางแก้ไขปัญหาดังกล่าว
วันที่ 16 พฤษภาคม พ.ศ. 2553 อาศิส พิทักษ์คุมพล ได้รับลงคะแนนเสียงเป็นอันดับ 1 จากกรรมการอิสลามประจำจังหวัดทั่วประเทศให้ดำรงตำแหน่งจุฬาราชมนตรีตามพระราชบัญญัติการบริหารองค์กรศาสนาอิสลาม พ.ศ. 2540  ซึ่งนับโดยเป็นคนที่ 2 ต่อจากนายสวาสดิ์ สุมาลยศักดิ์ และได้รับโปรดเกล้าฯ แต่งตั้งให้เป็นจุฬาราชมนตรีคนที่ 18 เมื่อวันที่ 6 มิถุนายน พ.ศ. 2553 เขาได้ดำรงตำแหน่งจุฬาราชมนตรีในขณะที่เขาอายุ 63 ปี กระทั่งเขาได้ถึงแก่อนิจกรรมในวันที่ 22 ตุลาคม พ.ศ.2566 สิริอายุรวม 76 ปี รวมระเวลาดำรงตำแหน่งจุฬาราชมนตรี 13 ปี 139 วัน
วันที่ 5 กรกฎาคม พ.ศ. 2553 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จออก ณ ห้องประชุม ชั้น 14 (ปัจจุบันคือ ห้องประชุมสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์) อาคารเฉลิมพระเกียรติ โรงพยาบาลศิริราช แขวงศิริราช เขตบางกอกน้อย กรุงเทพมหานคร พระราชทานพระบรมราชวโรกาสให้ชวรัตน์ ชาญวีรกูล รัฐมนตรีว่าการกระทรวงมหาดไทย นำอาศิส พิทักษ์คุมพล จุฬาราชมนตรี พร้อมด้วยคณะข้าราชการกระทรวงมหาดไทย และกระทรวงวัฒนธรรม เฝ้าทูลละอองธุลีพระบาท รับพระราชทานพระบรมราโชวาท
วันที่ 31 กรกฎาคม พ.ศ. 2557 อาศิสได้รับการแต่งตั้งเป็นสมาชิกสภานิติบัญญัติแห่งชาติ แต่เขาได้ปฏิเสธการรับตำแหน่งนี้ในภายหลังโดยให้เหตุผลว่าตำแหน่งจุฬาราชมนตรีเป็นผู้นำศาสนาอิสลามในไทยไม่สมควรรับตำแหน่งใด ๆ ทางการเมืองท่านลาออกในวันที่ 4 สิงหาคม พ.ศ. 2557 เป็น สมาชิกสภานิติบัญญัติแห่งชาติ 5 วัน
การทำงาน > คำปรารภเนื่องในโอกาสเข้ารับตำแหน่งจุฬาราชมนตรี

“ท่านที่เคารพรักทั้งหลาย บัดนี้ข้าพเจ้าได้รับเลือกให้เป็นผู้นำของพวกท่าน และไม่ใช่ว่าข้าพเจ้าจะดีที่สุดไปกว่าพวกท่าน ดังนั้นหากข้าพเจ้ากระทำในสิ่งที่ถูกต้องแล้ว ขอให้ท่าน ทั้งหลายได้โปรดให้ความช่วยเหลือแก่ข้าพเจ้าด้วย และหากข้าพเจ้ากระทำในสิ่งที่ไม่ถูกต้องขอให้ท่านทั้งหลายได้ช่วยกันแก้ไข ให้ข้าพเจ้าได้กระทำในสิ่งที่ถูกต้อง...ตราบใดที่ข้าพเจ้ายังเชื่อฟังในอัลลอฮ์ (ซ.บ.) และร่อซูล (ศ.ล.) ของพระองค์ก็ขอให้ท่านโปรดเชื่อฟังข้าพเจ้า และหากข้าพเจ้าไม่เชื่อฟังในอัลลอฮ์ (ซ.บ.) และร่อซูล (ศ.ล.) ของพระองค์ ดังนั้น พวกท่านก็ไม่มีความจำเป็นใด ๆ ที่จะต้องเชื่อฟังข้าพเจ้า”
บทบาทก่อนรับตำแหน่งจุฬาราชมนตรี

ประธานคณะกรรมการอิสลามประจำจังหวัดสงขลา (พ.ศ. 2530 – 2553)
รองประธานคณะกรรมการกลางอิสลามแห่งประเทศไทย คนที่ 1
สมาชิกวุฒิสภา (พ.ศ. 2539 – 2543)
คณะกรรมการอิสระไต่สวนข้อเท็จจริงกรณีเหตุการณ์มัสยิดกรือเซะ
คณะกรรมการอิสระไต่สวนข้อเท็จจริงกรณีเหตุการณ์ตากใบ
ประธานชมรมคณะกรรมการอิสลามประจำจังหวัด 14 จังหวัดภาคใต้
คณะกรรมาธิการวิสามัญเพื่อสอบสวนและศึกษาสถานการณ์ความไม่สงบในจังหวัดชายแดนภาคใต้ วุฒิสภา
คณะทำงานเผยแพร่แนวทางที่ถูกต้องตามหลักศาสนา กระทรวงมหาดไทย
กรรมการจัดทำหลักสูตรและตำราอิสลามศึกษา กรมวิชาการ กระทรวงศึกษาธิการ
กรรมการจัดทำหลักสูตรและตำราอิสลามศึกษา สมาคมคุรุสัมพันธ์
คณะกรรมการส่งเสริมกิจการมหาวิทยาลัยสงขลานครินทร์ วิทยาเขตปัตตานี
คณะกรรมการส่งเสริมกิจการวิทยาลัยอิสลามยะลา
สมาชิกสภาที่ปรึกษาเสริมสร้างสันติสุขจังหวัดชายแดนภาคใต้ ศูนย์อำนวยการบริหารจังหวัดชายแดนภาคใต้
ประธานคณะกรรมการการยุติธรรม ความเสมอภาค และความมั่นคง ในสภาที่ปรึกษาเสริมสร้างสันติสุขจังหวัดชายแดนภาคใต้ ศูนย์อำนวยการบริหารจังหวัดชายแดนภาคใต้
ประธานคณะอนุกรรมาธิการกิจการฮัจญ์ ในสภาที่ปรึกษาเสริมสร้างสันติสุขจังหวัดชายแดนภาคใต้ ศูนย์อำนวยการบริหารจังหวัดชายแดนภาคใต้
คณะกรรมาธิการวิสามัญติดตาม เร่งรัด ประเมินผลการแก้ไขปัญหา และการพัฒนาจังหวัดชายแดนภาคใต้ วุฒิสภา
ประธานคณะทำงานปรับปรุง ยกร่างพระราชบัญญัติว่าด้วยครอบครัวและมรดกตามหลักการอิสลาม ในสภาเสริมสร้างสันติสุขจังหวัดชายแดนภาคใต้ ศูนย์อำนวยการบริหารจังหวัดชายแดนภาคใต้
ประธานคณะอนุกรรมาธิการติดตามและประเมินผลการดำเนินการกิจการฮัจญ์ ในคณะกรรมาธิการวิสามัญติดตาม เร่งรัด ประเมินผลการแก้ไขปัญหาและการพัฒนาจังหวัดชายแดนภาคใต้ วุฒิสภา
คณะกรรมการนโยบายและอำนวยการการเยียวยาผู้ได้รับผลกระทบสืบเนื่องจากสถานการณ์ความไม่สงบในจังหวัดชายแดนภาคใต้ สำนักงานปลัดสำนักนายกรัฐมนตรี
คณะอนุกรรมการให้ความช่วยเหลือผู้ได้รับผลกระทบจากการกระทำจากเจ้าหน้าที่ของรัฐในพื้นที่จังหวัดชายแดนภาคใต้ ศูนย์อำนวยการบริหารจังหวัดชายแดนภาคใต้
ประธานคณะทำงานศึกษา รวบรวม จัดทำสภาพปัญหาการใช้กฎหมายอิสลาม สำนักบริหารงานยุติธรรม ศูนย์อำนวยการบริหารจังหวัดชายแดนภาคใต้
คณะอนุกรรมการนโยบายและประสานงานกระบวนการยุติธรรมจังหวัดชายแดนภาคใต้ ศูนย์ประสานราชการจังหวัดชายแดนภาคใต้
ที่ปรึกษาประจำคณะอนุกรรมาธิการกิจการศาสนาอิสลาม ในคณะกรรมาธิการศาสนา ศิลปะและวัฒนธรรม สภาผู้แทนราษฎร
คณะกรรมการส่งเสริมกิจการมหาวิทยาลัยสงขลานครินทร์ วิทยาเขตหาดใหญ่
คณะกรรมการส่งเสริมการศึกษาขั้นพื้นฐานโรงเรียนหาดใหญ่วิทยาลัย
สมาชิกสภาที่ปรึกษาเสริมสร้างสันติสุขจังหวัดชายแดนภาคใต้
ประธานคณะกรรมการยุติธรรม ความเสมอภาค และความมั่นคง ในสมาชิกสภาที่ปรึกษาเสริมสร้างสันติสุขจังหวัดชายแดนภาคใต้
ประธานคณะอนุกรรมาธิการกิจการฮัจญ์ ในสมาชิกสภาที่ปรึกษาเสริมสร้างสันติสุขจังหวัดชายแดนภาคใต้
ประธานสมาพันธ์คณะกรรมการอิสลาม 5 จังหวัดชายแดนภาคใต้
รองเลขาธิการคณะกรรมการกลางอิสลามแห่งประเทศไทย คนที่ 1
ดะโตะอิหม่าม มัสยิดยาบัลโรดเหร๊าะหม๊ะ
คณะกรรมการอิสระสอบข้อเท็จจริงกรณีมีผู้เสียชีวิตในเหตุการณ์อำเภอตากใบ จังหวัดนราธิวาส
เกียรติประวัติ

ปริญญาศิลปศาสตรดุษฎีบัณฑิตกิตติมศักดิ์ สาขาวิชาอิสลาม มหาวิทยาลัยรังสิต
ปริญญาศิลปศาสตรดุษฎีบัณฑิตกิตติมศักดิ์ สาขาวิชานโยบายและการวางแผนสังคม มหาวิทยาลัยทักษิณ
ปริญญาปรัชญาดุษฎีบัณฑิตกิตติมศักดิ์ สาขาวิชาอิสลามศึกษา มหาวิทยาลัยสงขลานครินทร์
ปริญญาศิลปศาสตรดุษฎีบัณฑิตกิตติมศักดิ์ สาขาวิชาการพัฒนาชุมชน มหาวิทยาลัยราชภัฏสงขลา
ปริญญาศิลปศาสตรดุษฎีบัณฑิตกิตติมศักดิ์ ประเภททั่วไป มหาวิทยาลัยหาดใหญ่
ปริญญาศิลปศาสตรดุษฎีบัณฑิตกิตติมศักดิ์ สาขาวิชาการพัฒนาชุมชน มหาวิทยาลัยราชภัฏภูเก็ต
ปริญญาศิลปศาสตรดุษฎีบัณฑิตกิตติมศักดิ์ สาขาวิชาการพัฒนาชุมชน มหาวิทยาลัยราชภัฏยะลา
ผลงาน

ร่วมจัดทำหลักสูตรและตำราอิสลามศึกษา กรมวิชาการ กระทรวงศึกษาธิการ
ร่วมจัดทำหลักสูตรและตำราอิสลามศึกษา สมาคมคุรุสัมพันธ์
หนังสือ "อัลบิดอะฮฺ" สำนักพิมพ์ ส.วงศ์เสงี่ยม
หนังสือ "350 ฮาดิษ"
หนังสือ "40 ฮาดิษ ของอัลนาวาวีย์"
บทเรียนเรื่อง "เอกภาพอัลเลาะฮ์ (เตาฮีด) จากอัลกุรอ่าน"
หนังสือ "สาระเบื้องต้นของศาสนาอิสลามสำหรับเยาวชน" พ.ศ. 2535
หนังสือ "คุณค่าตับลีฆ (การเผยแพร่อิสลาม)"
คู่มือ "การดูแลผู้ป่วยระยะสุดท้าย"
คู่มือแนะนำอิสลามและข้อปฏิบัติต่อมุสลิมสำหรับแพทย์ พยาบาล และเจ้าหน้าที่สาธารณสุข
คู่มือเกี่ยวกับ "คุตบะฮ์"
บทความ "การบริหารมัสยิด"
บันทึกการเดินทางครั้งยิ่งใหญ่และสำคัญที่สุดในชีวิต (การเดินทางไปประกอบพิธีฮัจญ์)
บทความ "ปัญหาการแพร่ระบาดของยาเสพติดและแนวทางแก้ไขตามระบบอิสลาม"
มาตรการทางสังคมเพื่อป้องกันและแก้ไขปัญหายาเสพติดในชุมชนมุสลิม (หุกมปากัต) พื้นที่ 7 จังหวัดภาคใต้ตอนล่าง (เฉพาะจังหวัดสงขลา) พ.ศ. 2546
บทความ "ปอเนาะในกระแสความรุนแรง : บทบาทที่ต้องทบทวน"
สอนวิชาตัฟซีร, ฮาดิษ, นาฮู ในสถาบันปอเนาะ
อบรมอิหม่ามหลักสูตร "พัฒนาผู้บริหารองค์กรมัสยิด" วิชาฟิกฮุลมุอามะลาต, ฟิกฮุลอิบาดาต
วิถีมุสลิม "จริยธรรมพื้นฐานสำหรับเยาวชน"
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2533 –  เหรียญราชการชายแดน (ช.ด.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาศิส พิทักษ์คุมพล
| ก่อนหน้า |  | อาศิส พิทักษ์คุมพล |  | ถัดไป |
| --- | --- | --- | --- | --- |
| สวาสดิ์ สุมาลยศักดิ์ |  | จุฬาราชมนตรี คนที่ 18  (6 มิถุนายน พ.ศ. 2553 — 22 ตุลาคม พ.ศ. 2566) |  | อรุณ บุญชม |
วัดพุทธบาทสุทธาวาส

| วัดพุทธบาทสุทธาวาส |
| --- | --- |


ชื่อสามัญ: วัดพุทธบาทสุทธาวาส, วัดพระพุทธบาทสุทธาวาส, วัดเฉลิมพระเกียรติพระจอมเกล้าราชานุสรณ์, วัดพระพุทธบาทปู่ผาแดง, วัดล่าง
ที่ตั้ง: ตำบลวิเชตนคร วัดอักโขชัยคีรี อำเภอแจ้ห่ม จังหวัดลำปาง
ประเภท: วัดราษฎร์
นิกาย: ธรรมยุต
 สถานีย่อยพระพุทธศาสนา
วัดพุทธบาทสุทธาวาส เป็นวัดราษฎร์สังกัดคณะสงฆ์ฝ่ายธรรมยุต ตั้งอยู่ในตำบลวิเชตนคร อำเภอแจ้ห่ม จังหวัดลำปาง
วัดพุทธบาทสุทธาวาส หรือชื่อเดิมคือ วัดเฉลิมพระเกียรติพระจอมเกล้าราชานุสรณ์ หรือชาวบ้านนิยมเรียกว่า วัดพระพุทธบาทปู่ผาแดง บางคนเรียกกันง่าย ๆ ว่า วัดล่าง ตั้งวัดเมื่อวันที่ 31 พฤษภาคม พ.ศ. 2553  แต่ก่อนบริเวณนี้มีแต่เพียงรอยพระพุทธบาทอยู่ดอยปู่ยักษ์หรือดอยพระบาทปู่ผาแดง เมื่อก่อนยังไม่มีการสร้างถนนขึ้นเขา ชาวบ้านใช้การเดินเท้าจากตีนเขาเพื่อขึ้นไปสักการะรอยพระพุทธบาทเป็นประจำทุกปี ต่อมาหลวงพ่อไพบูลย์ สุมังคโล (พระเทพวิสุทธิญาณ) เจ้าอาวาสวัดอนาลโยทิพยาราม จังหวัดพะเยา ได้เดินทางมาสักการะรอยพระพุทธบาทโดยการเดินเท้า แล้วเกิดศรัทธา จนทางคณะสงฆ์จึงมีมติให้สร้างวัดขึ้นที่บริเวณใกล้กับรอยพระพุทธบาท สร้างขึ้นอันเนื่องในวันพระบรมราชสมภพ 200 ปีแห่งพระบาทสมเด็จพระจอมเกล้าเจ้าอยู่หัว
บริเวณวัดแบ่งออกเป็น 3 ระดับ ชั้นแรกเป็นที่ตั้งของอุโบสถและเจดีย์ ภายในอุโบสถเป็นที่ประดิษฐานพระพุทธรูปที่จำลองมาจากพระนิรันตราย ซึ่งถือเป็นพระพุทธรูปประจำพระองค์ของรัชกาลที่ 4 หลังคาอุโบสถทรงล้านนาลดหลั่นสองชั้น และมีสิงห์คู่ยืนเฝ้าอยู่บริเวณทางเข้าสู่ลานอุโบสถ บริเวณชั้น 2 เป็นที่ประดิษฐานรอยพระพุทธบาท ทุก ๆ ปี ในวันขึ้น 15 ค่ำ เดือน 8 จะมีการจัดงานนมัสการรอยพระพุทธบาทขึ้นเป็นประจำ ภายในศาลาจะมีรอยพระพุทธบาทจำลอง และมีรอยพระพุทธบาทอยู่ในพื้นหินบริเวณใกล้เคียง ชั้นที่ 3 คือ ดอยพระบาท เป็นที่ประดิษฐานขององค์พระธาตุสีทอง มีเจดีย์สีขาว 5 องค์อยู่ริมชะง่อนผา
คุณแม่สวมรอย

| คุณแม่สวมรอย |
| --- | --- |
ประเภท: โรแมนติก-ระทึกขวัญ-ดราม่า-แอ็คชั่น-สืบสวนสอบสวน
สร้างโดย: บริษัท รักละคร จำกัด
เขียนโดย: บทประพันธ์ กรุง ญ. ฉัตร บทโทรทัศน์  บุหลันดั้นเมฆ , ณัฏฐพล เกษบุญชู , ภัทรนันทน์ อิศรางกูร ณ อยุธยา
กำกับโดย: นันทพร แก้วอัมพร
แสดงนำ: ฐากูร การทิพย์ นลินทิพย์ สกุลอ่องอำไพ
ดนตรีแก่นเรื่องเปิด: อย่าวัดด้วยสายตา – บีม จารุวรรณ
ดนตรีแก่นเรื่องปิด: อยากจะรู้ – อานนท์ สายแสงจันทร์
จำนวนตอน: 31 ตอน
การผลิต
ผู้อำนวยการผลิต: พลังธรรม กล่อมทองสุข
ผู้อำนวยการสร้าง: พลังธรรม กล่อมทองสุข
ความยาวตอน: 60 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3, ไลน์ทีวี
ออกอากาศ: 15 กุมภาพันธ์ พ.ศ. 2561 – 29 มีนาคม พ.ศ. 2561
คุณแม่สวมรอย  (ชื่อภาษาอังกฤษ : You Are Me) เป็นละครโทรทัศน์ไทย แนว โรแมนติก-คอมเมดี-ดราม่า-แอ็คชั่น-สืบสวนสอบสวน สร้างโดย บริษัท รักละคร จำกัด โดยผู้จัด พลังธรรม กล่อมทองสุข สร้างจากบทประพันธ์โดย กรุง ญ. ฉัตร บทโทรทัศน์ บุหลันดั้นเมฆ , ณัฏฐพล เกษบุญชู , ภัทรนันทน์ อิศรางกูร ณ อยุธยา กำกับการแสดงโดย นันทพร แก้วอัมพร นำแสดงโดย  ฐากูร การทิพย์, นลินทิพย์ สกุลอ่องอำไพ, ธรรม์ธัช ธารินทร์ภิรมย์, ลภัสรดา ช่วยเกื้อ ,ดวงตา ตุงคะมณี, เจสสิกา ภาสะพันธุ์, สโรชา วาทิตตพันธ์, เพ็ญเพชร เพ็ญกุล และนักแสดงอืนๆอีกมากมาย เริ่มออกอากาศตอนแรกวันที่ 15 กุมภาพันธ์ พ.ศ. 2561 – 29 มีนาคม พ.ศ. 2561 ทางสถานีวิทยุโทรทัศน์ไทยทีวีสีช่อง 3 ต่อจากละคร สะใภ้กาฝาก  และออกอากาศซ้ำครั้งแรกทางช่อง 28  ในวันที่ 6 - 28 มีนาคม 2562 , ออกอากาศซ้ำครั้งที่ 2 ทางช่อง 33 ในวันที่ 15 ตุลาคม 2563 - 5 พฤศจิกายน 2563 , ออกอากาศซ้ำครั้งที่ 3 ทางช่อง 33 ในวันที่ 5 กันยายน 2566 - 4 ตุลาคม 2566
นักแสดง

| ตัวละคร | พ> ศ. 2561 |
| --- | --- |
ออกอากาศทาง: ช่อง 3, ไลน์ทีวี
ผู้สร้าง: รักละคร
บทโทรทัศน์: บุหลันดั้นเมฆ ณัฏฐพล เกษบุญชู ภัทรนันทน์ อิศรางกูร ณ อยุธยา
ผู้กำกับการแสดง: นันทพร แก้วอัมพร
นักแสดงหลัก
อธิราช สุธารักษ์ (ธิ): ฐากูร การทิพย์
 น้องชายต่างมารดาของพิภพ ในพินัยกรรมต้องแต่งงานกับสิญา เพื่อดูแลผลประโยชน์ให้ข้าวสวย คอยจับผิดสิณาที่สวมรอยมาเป็นสิญาในบ้านสุธารักษ์
สิญา รอดธรรมหนุน (ญา) (แฝดผู้พี่) สิณา รอดธรรมหนุน (ณา) (แฝดผู้น้อง) ซูซี่ รอส (สตันต์ฮอลลีวูด): นลินทิพย์ สกุลอ่องอำไพ
 สิณา น้องสาวฝาแฝดของ สิญา เข้ามาในบ้านสุธารักษ์พร้อมหลานชาย เพื่อหาคนทำร้ายพี่สาว ด้วยการสวมรอยเป็นสิญา   สิญา พี่สาวฝาแฝดของ สิณา อดีตพริตตี้ภรรยาน้อยของ พิภพ แม่ของข้าวสวย ถูกลอบทำร้ายจนพิการ ซูซี่ รอส สตันต์ฮอลลีวูดคนเดียวกันกับสิณา
ทนายกฤษณ์: ธรรม์ธัช ธารินทร์ภิรมย์
 ลูกชายคนเดียวของเจนธรรม ทนายประจำตระกูลสุธารักษ์ที่เสียชีวิตพร้อมพิภพ เข้ามาทำงานในบ้านสุธารักษ์แทนบิดา และคอยดูแลสิญา รวมทั้งสิณาในบ้านสุธารักษ์ได้
นาตยา สุธารักษ์ (นาต): ลภัสรดา ช่วยเกื้อ
 ภรรยาตามกฎหมายของพิภพ ไม่ชอบสิญา เพราะกลัวว่าจะมาแย่งมรดกในส่วนของเธอไปและเธอก็เป็นผู้อยู่เบื้องหลังในการสั่งฆ่าพิภพรวมทั้งวิเศษและสิญา
ภาวิณี สุธารักษ์: ดวงตา ตุงคะมณี
 มารดาของพิภพและภารดีเธอเกลียดพวกเมียน้อยมากๆที่มายุ่งกับสามีเธอ ตอนที่เธอไปซ้อมยิงปืน ขณะที่สิณาแอบสะกดรอยตามไปดูและทำให้สิณาสงสัยว่าภาวิณีทำร้ายสิญาแฝดพี่ของเธอ
ดาริกา วัฒนโอฬารกุล (ดา): เจสสิกา ภาสะพันธุ์
 น้องสาวของนาตยาแอบชอบอธิราชแต่อธิราชเห็นเธอเป็นแค่น้องสาวและเธอก็ไม่ชอบหน้าสิณาเพราะคิดว่ามาแย่งอธิราชไปจากเธอ
ภารดี สุนทรไพศาล (ภา): สโรชา วาทิตตพันธ์
 เป็นน้องสาวแท้ๆของพิภพ เป็นผู้ที่หวงสมบัติของพี่ชายเหนือสิ่งอื่นใดเล่า
วิเศษ สุนทรไพศาล (วิเศษ): เพ็ญเพชร เพ็ญกุล
 สามีของภารดี
พิเชษฐ์ วัฒนโอฬารกุล: จักรพันธ์ จันโอ
 เป็นมือขวาที่ได้รับการดูแลชุบเลี้ยงมาเป็นอย่างดีจากนาตยาและเป็นเสมือนมือปืนที่จัดการลงมือยิงสิญา, พิภพและวิเศษตามคำสั่งของนาตยา
พราวตา: ภัณฑิลา ฟูกลิ่น
 เป็นพนักงานสาวออฟฟิศในบริษัทของอธิราชที่มีดีแต่สวยแค่เพียงเปลือกนอกแต่ความจริงเธอคบผู้ชายไม่ซ้ำหน้าทั้งนายวิเศษและนายพิเชษฐ์ก็เป็นหนึ่งในสต๊อคการคบชู้ของเธอ
นวล: ภัทรวดี ปิ่นทอง
 
เลิศ: อรรถพล เทศทะวงศ์
 
ปื๊ด: คิง ก่อนบ่าย
 
ป้าอ๋อง: พิมพ์แข กุญชร ณ อยุธยา
 
น้ำหนึ่ง สุนทรไพศาล (หนึ่ง): ณิชาภา กุลวัฒน์ธีรโชติ
 ลูกสาวเพียงคนเดียวของวิเศษกับภารดี
นนทวัช: สุขพัฒน์ โล่ห์วัชรินทร์
 
ด.ช.พิพัฒน์ สุธารักษ์ (ข้าวสวย): ด.ช.สุนิติ สุภวราหะสุนทร
 บุตรชายของสิญาที่เกิดกับพิภพ
ร.ต.อ. ชนัต: มหรรณพ คำทัปน์
 
นักแสดงรับเชิญ
พิภพ สุธารักษ์: จักรกฤษณ์ อำมรัตน์
 สามีของนาตยาและสิญาเกิดอุบัติเหตุจนเสียชีวิต แต่แท้จริงแล้วเขาถูกนาตยาฆาตกรรม
เจนธรรม (ทนายเจน): ทนงศักดิ์ ศุภการ
 
เรียม: ดารัณ ฐิตะกวิน
 แม้แท้ๆของอธิราช
ไตรภพ: สมมาตร ไพรหิรัญ
 พ่อแท้ๆของอธิราช
ปีเตอร์ ปาร์ค (ปีเตอร์): กรกฎ พวงสวัสดิ์
 ชายแอ๊บแมนลูกครึ่งไทย-เกาหลีที่หลงชอบเพศผู้ไม่ว่าจะเป็นสัญชาติไหนและรู้จักกับซูซี่ รอสในการร่วมงาน
อธิราช สุธารักษ์ (ธิ) (วัยเด็ก): ด.ช.ปัญกร จันทศร
ทนายกฤษณ์ (วัยเด็ก): ด.ช.
เฮียโจ้: นที งามแนวพรม
นักแสงในฉากละคร: วีรวุฒิ เข้มแข็ง
ท่าน: พรชัย พิบูลธนเกียรติ
ภานุวัฒน์ ไชยขวัญ: รชต สิงห์จันทร์
หมอ: เอกตะวัน คุ้มชาติ
ตำรวจ: เกรียงไกร อุ่นแก้ว
ตำรวจ: วสันต์ จาดคล้าม
ปราการ: ธนิก จตุรพัทตรารักษ์
 เจ้าของไนเบปเวอเรด
แป้งเรขา: ธัญญารักษ์ สมบูรณ์
ชูเกียรติ เจริญพาณิชย์: ภิภพ กมลเกตุโสภณ
หมอ: ชินธันย์ เธียรกิตติพงษ์
ตำรวจ: สุรเชษฐ์ คล้ายสุบรรณ
ตำรวจ: ขวัญชัย ปัญญาวงศ์
เพลงประกอบละคร > พ.ศ. 2561

| ลำดับ | ชื่อเพลง | เนื้อเพลง | ทำนอง | ขับร้องโดย | ยาว |
| --- | --- | --- | --- | --- | --- |
| 1. | "อย่าวัดด้วยสายตา" | ธาดากร | ธิติวัฒน์ รองทอง | บีม จารุวรรณ | 3:53 |
| 2. | "อยากจะรู้" | มโน นิมิต | เต็น ธีรภัค | อานนท์ สายแสงจันทร์ | 3:53 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:06 |
แหล่งข้อมูลอื่น

เรื่องย่อละคร คุณแม่สวมรอย : ryt9.com
เรื่องย่อละคร คุณแม่สวมรอย : mgronline.com
เรื่องย่อละคร คุณแม่สวมรอย : kapook.com
เรื่องย่อละคร คุณแม่สวมรอย : drama.nangdee.com
วัดพันเตา

| วัดพันเตา |
| --- | --- |
วิหารหอคำ

ชื่อสามัญ: วัดพันเตา, วัดปันเต้า
ที่ตั้ง: ตำบลพระสิงห์ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพันเตา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 2 ไร่ 3 งาน 86 ตารางวา
วัดพันเตา หรือ วัดปันเต้า สร้างเมื่อ พ.ศ. 1934 เป็นวัดร่วมสมัยเดียวกับวัดเจดีย์หลวงวรวิหาร เนื่องจากเคยเป็นเขตสังฆาวาสของวัดโชติการาม (วัดเจดีย์หลวงวรวิหาร) มีตำนานปฐมเหตุการตั้งเมืองเชียงใหม่ สมัยลัวะปกครองเล่าว่า "เศรษฐีผู้หนึ่งหื้ออยู่กลางเวียง ทั้ง 5 คนนี้มีชื่อว่า เศรษฐีพันเท้า เขาก็ได้ตั้งคุ้มอยู่ตามคำเจ้าระสีแล" จึงสันนิษฐานว่าวัดพันเตาในอดีตเป็นบริเวณบ้านของเศรษฐีคนดังกล่าว ต่อมาจึงได้ตั้งวัดพันเตาขึ้นในสมัยพระเจ้าแสนเมือง ขณะที่อีกตำนานหนึ่ง กล่าวว่า เดิมเป็นสถานที่ตั้งเส้าจำนวนพันเตาหลอมทองหล่อพระพุทธรูปอัฎฐารส ซึ่งประดิษฐานในวิหารวัดเจดีย์หลวง เมื่อทำการหล่อพระเสร็จแล้ว ชาวเมืองจึงสร้างวัดขึ้นในบริเวณนั้นเรียกว่า "วัดพันเตา"
เสนาสนะที่สำคัญ คือ วิหารหอคำสร้างด้วยไม้สัก เดิมเป็นหอคำของพระเจ้ามโหตรประเทศ ท่านได้สร้างขึ้นเมื่อได้เลื่อนฐานันดรศักดิ์และตำแหน่งจากพระยาอุปราชขึ้นเป็นพระยาเชียงใหม่มหาวงศ์ จึงได้สร้างหอคำขึ้นไว้ประดิษฐานพระพุทธรูป ปัจจุบันวิหารหอคำนี้ได้รับการขึ้นทะเบียนเป็นโบราณสถาน เมื่อ พ.ศ. 2523 ภายในประดิษฐาน พระเจ้าปันเต้า (พันเท่า) มีความหมายอันเป็นมงคลว่า "มีความสำเร็จเพิ่มพูนเป็นร้อยเท่าพันเท่า" ด้านหลังวิหารหอคำ คือเจดีย์ทรงระฆังบนฐานแปดเหลี่ยม รายล้อมด้วยเหล่าเจดีย์ราย
วัดยังมีโบราณวัตถุ คือ ธรรมาสน์โบราณ สร้างโดยพระเจ้าอินทวิชยานนท์ เมื่อ พ.ศ. 2416 โดยสร้างคู่กับองค์พระประธานในวิหารหอคำ
วัดป้านปิง

| วัดป้านปิง |
| --- | --- |


ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป้านปิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
ประวัติ

วัดป้านปิง คำว่า "ป้านปิง" หมายถึง เป็นแนวขวางแม่น้ำปิง ไม่ได้หมายถึงสร้างมาเพื่อขวางแม่น้ำปิง แต่หมายถังวัดป้านปิง ได้กั้นภยันอันตรายจากอีกฟากฝั่งของแม่น้ำปิงไม่สามารถข้ามมาได้ ซึ่งในอดีตมีภัยสงครามที่จะมาเชียงใหม่ เช่นในสมัยพญามังราย จากกองทัพจากพม่าและกองทัพจากอยุธยา เป็นต้น สันนิษฐานว่าวัดสร้างขึ้นในยุคต้นของอาณาจักรล้านนาตั้งแต่สมัยพญามังราย จนถึงสมัยพญาแสนเมืองมา (ราว พ.ศ. 1839–1954) เมื่ออาณาจักรล้านนาล่มสลายวัดต่าง ๆ จึงชำรุดทรุดโทรมลงรวมทั้งวัดป้านปิงด้วย จนกระทั่งได้สถาปนาอาณาจักรล้านนาใหม่เมื่อ พ.ศ. 2324 และราว พ.ศ. 2326 พระเจ้ากาวิละได้เป็นมหาศรัทธาปก (บูรณะ) วัดต่าง ๆ ขึ้นมาใหม่ ซึ่งคงจะรวมวัดป้านปิงด้วย
จากสมุดข่อยระบุว่า วันเพ็ญเดือน 5 พ.ศ. 2382 ได้สร้างและฉลองอุโบสถของวัดขึ้น ในการสำรวจวัดในเขตเมืองเชียงใหม่เมื่อราว พ.ศ. 2399–2413 ได้ระบุถึงเจ้าอาวาสชื่อ พระภิกษุธรรมปัญญา นับว่าเป็นครั้งแรกที่มีการบันทึกชื่อเจ้าอาวาสไว้ จากข้อมูลชองสำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2025 ได้รับพระราชทานวิสุงคามสีมาเมื่อ พ.ศ. 2115
อาคารเสนาสนะ

อาคารเสนาสนะที่สำคัญ ได้แก่ วิหารสร้างเมื่อ พ.ศ. 2024 ศิลปะล้านนา วิหารเคยเกิดไฟไหม้จึงได้สร้างวิหารหลังใหม่ภายหลัง มีซุ้มโขงหน้าวิหาร มีรูปปั้นลักษณะจีน เป็นรูปพญานาคสองตัวหางพันกัน เหนือขนดลำตัวสองฟากเป็นยอดเขาหิมพานต์ พร้อมพระอาทิตย์ พระจันทร์ อุโบสถมีหลักศิลาจารึกที่มีลักษณะใบเสมา ทำจากหินทรายสีเทา ด้านหน้าพระอุโบสถ เป็นสถูปบรรจุอัฐิหลวงพ่อพระครูสังฆกิจวิรุฬห์ (สิงห์คำ ธมฺมทินฺโน) อดีตเจ้าอาวาสวัดป้านปิง
เจดีย์ที่สร้างมาตั้งแต่ต้น เป็นแบบฐานสูงย่อมุมไม้ 28 ทรง 12 เหลี่ยม มีฐานกว้าง 10.20 เมตร สูงประมาณ 25 เมตร เจดีย์เป็นทรงแบบล้านนาฝีมือช่างหลวง ปูชนียวัตถุที่สำคัญ ได้แก่ พระเพชรสิงห์หนึ่ง เป็นพระพุทธรูปหล่อด้วยโลหะสัมฤทธิ์ทั้งสององค์ องค์พระประธานประทับนั่งแบบสมาธิเพชรปางมารวิชัย ด้วยฝีมือช่างหลวงยุคต้นของล้านนา หน้าตักกว้าง 1.70 เมตร องค์รองด้านขวาหน้าตักกว้าง 1.30 เมตร และวัดได้ขุดพบดินจี่ฮ่อฐานกุฏิ เป็นอิฐเผาที่เชื่อกันว่าช่างล้านนาเรียนรู้มาจากจีนฮ่อ มณฑลยูนานที่ติดต่อค้าขายกับอาณาจักรล้านนาในยุคต้น ๆ มีประมาณ 20 ก้อน ที่อยู่สภาพดี แต่ละก้อนยาว 60 เซนติเมตร กว้างและหนา 28 เซนติเมตร
ลูบังกู

| ลูบังกู ซาดาบังไดรา |
| --- | --- |
เทศบาล

ลูบังกูที่ตั้งในประเทศแองโกลา
พิกัด: 14°55′S 13°30′E﻿ / ﻿14.917°S 13.500°E﻿ / -14.917; 13.500
ประเทศ:  แองโกลา
จังหวัด: วีลา
พื้นที่
 • ทั้งหมด: 360.0 ตร.กม. (139.0 ตร.ไมล์)
ความสูง: 1,720 เมตร (5,640 ฟุต)
ประชากร (สำมะโน ค.ศ. 2014)
 • ทั้งหมด: 776,246 คน
 • ความหนาแน่น: 2,200 คน/ตร.กม. (5,600 คน/ตร.ไมล์)
เขตเวลา: UTC+1 (เวลาแอฟริกาตะวันตก)
ภูมิอากาศ: Cwb
ลูบังกู (โปรตุเกส: Lubango) เป็นเทศบาลในประเทศแองโกลาและเป็นศูนย์กลางของจังหวัดวีลา มีประชากร 914,456 คนใน ค.ศ. 2022 ศูนย์กลางของเมืองมีประชากร 600,751 คน ใน ค.ศ. 2014 ทำให้เป็นเมืองที่มีประชากรมากเป็นอันดับสองในแองโกลา รองจากเมืองหลวง ลูอันดา
ทางเดินแห่งรัก

| ทางเดินแห่งรัก |
| --- | --- |
สร้างโดย: บริษัท ซิติเซ่น เคน จำกัด
เขียนโดย: บทประพันธ์โดย : บุษสุมิน บทโทรทัศน์โดย : สุมินตา สุภาผล
กำกับโดย: ปวันรัตน์ นาคสุริยะ
แสดงนำ: ธีรเดช เมธาวรายุทธ  ศรีริต้า เจนเซ่น  ฐากูร การทิพย์ นลินทิพย์ สกุลอ่องอำไพ ธนากร โปษยานนท์ ลลิตา ศศิประภา วรฤทธิ์ เฟื่องอารมย์ สุนิสา หิรัญยัษฐิติ
จำนวนตอน: 13 ตอน
การผลิต
ผู้อำนวยการผลิต: บุษกร วงศ์พัวพันธ์
ความยาวตอน: 150 นาที
ออกอากาศ
ออกอากาศ: 24 พฤศจิกายน พ.ศ. 2557 – 5 มกราคม พ.ศ. 2558
ทางเดินแห่งรัก เป็นละครโทรทัศน์ไทย แนวโรแมนติก-คอมเมดี จากบทประพันธ์ของ บุษสุมิน และบทโทรทัศน์ของ สุมินตา สุภาผล ดำเนินงานโดย บริษัท ซิติเซ่น เคน จำกัด โดยผู้จัด บุษกร วงศ์พัวพันธ์ กำกับการแสดงโดย ปวันรัตน์ นาคสุริยะ ออกอากาศทุกคืนวันจันทร์–อังคาร เวลา 20.15 – 22.45 น. ทางไทยทีวีสีช่อง 3 นำแสดงโดย ศรีริต้า เจนเซ่น, ธีรเดช เมธาวรายุทธ, ฐากูร การทิพย์, นลินทิพย์ สกุลอ่องอำไพ, ธนากร โปษยานนท์, ลลิตา ศศิประภา, วรฤทธิ์ เฟื่องอารมย์ และสุนิสา หิรัญยัษฐิติ เริ่มออกอากาศตอนแรกวันที่ 24 พฤศจิกายน พ.ศ. 2557 – 5 มกราคม พ.ศ. 2558
นักแสดง

ธนากร โปษยานนท์  รับบทเป็น  โจ
ลลิตา ศศิประภา  รับบทเป็น  ศศิ
ธีรเดช เมธาวรายุทธ  รับบทเป็น  วุธ
ศรีริต้า เจนเซ่น  รับบทเป็น  ซัน
วรฤทธิ์ เฟื่องอารมย์  รับบทเป็น  วิน
สุนิสา หิรัญยัษฐิติ  รับบทเป็น  อ้อม
ฐากูร การทิพย์  รับบทเป็น  อาร์ท
ธนา ฉัตรบริรักษ์  รับบทเป็น  จ๊อด
นลินทิพย์ สกุลอ่องอำไพ  รับบทเป็น  เจน
ธนิดา กาญจนวัฒน์  รับบทเป็น  ลดา
เจนสุดา ปานโต  รับบทเป็น  แพท
ธนัชพันธ์ บูรณาชีวาวิไล  รับบทเป็น  สุกรี
มณีรัตน์ คำอ้วน  รับบทเป็น  จ๋า
เพ็ญพักตร์ ศิริกุล  รับบทเป็น  ดารณี (แม่ของวุธ)
อภินันท์ ประเสริฐวัฒนกุล  รับบทเป็น  ตี๋น้อย
สุเมธ องอาจ  รับบทเป็น  สุพงษ์
ปรารถนา บรรจงสร้าง  รับบทเป็น  วิภา
พงศ์เทพ อนุรัตน์  รับบทเป็น  นิค
พรรษชล สุปรีย์  รับบทเป็น  หวาน
สุรินทร คารวุตม์  รับบทเป็น  วศิน
กรุณพล เทียนสุวรรณ  รับบทเป็น  ศรันย์
รัชนก แสงชูโต  รับบทเป็น  ปุ๊กกี้
นันทิกานต์ สิงหา  รับบทเป็น  ธิชา
วัลวิภา โยคะกุล  รับบทเป็น  จูดี้
หนูอิมอิม ก้าวมหัศาจรรย์  รับบทเป็น  จิตรสมร
คมสันต์ สุขจิต  รับบทเป็น  น้องแมน
ด.ช. นชาย แสงชูโต  รับบทเป็น  ต้นกล้า
ด.ญ. ปุญญาภา แสงหิรัญ  รับบทเป็น  ข้าวหอม
จรรยา ธนาสว่างกุล  รับบทเป็น  พิสมัย
อิทธิพัทธ์ จิตสุขประเสริฐ  รับบทเป็น  ตั้ม
นักแสดง > นักแสดงรับเชิญ

อรนภา กฤษฎี  รับบทเป็น  อรสา
วราพรรณ หงุ่ยตระกูล  รับบทเป็น  คุณหญิงศิริวรรณ (แม่ของอาร์ท)
สุรศักดิ์ ชัยอรรถ  รับบทเป็น  ประพันธ์ (พ่อของจ๋า)
แหล่งข้อมูลอื่น

เรื่องย่อละคร ทางเดินแห่งรัก : กระปุก
เรื่องย่อละคร ทางเดินแห่งรัก - Manager Online[ลิงก์เสีย]
เรื่องย่อละคร ทางเดินแห่งรัก : Gossipstar เก็บถาวร 2014-11-24 ที่ เวย์แบ็กแมชชีน
บทละคร ทางเดินแห่งรัก : บทละครโทรทัศน์ Dara.truelife[ลิงก์เสีย]
วัดมหาวัน (อำเภอเมืองเชียงใหม่)

| วัดมหาวัน |
| --- | --- |


ที่ตั้ง: ตำบลช้างคลาน อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
พระพุทธรูปสำคัญ: พระเจ้าโต
 สถานีย่อยพระพุทธศาสนา
วัดมหาวัน เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่ มีเนื้อที่ราว 2 ไร่ 3 งาน
แต่ดั้งเดิมชาวบ้านละแวกวัดมหาวันเรียกว่า ชุมชนบ้านฮ่อม ส่วนใหญ่เป็นคนพื้นเมืองที่กล่าวกันว่าอพยพมาจากเมืองเชียงแสน วัดสร้างขึ้นในสมัยพระเจ้ากาวิละ เมื่อครั้งที่ทรงกอบกู้เอกราชคืนจากพม่า สร้างขึ้นเมื่อ พ.ศ. 2338 อย่างไรก็ดีข้อมูลจากสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2078
อาคารเสนาสนะและสิ่งก่อสร้างภายในวัด ได้แก่ แนวกำแพงทางด้านหน้าของวัดมีซุ้มประดิษฐานพระพุทธรูปแบบพม่าอยู่ 4 ซุ้ม มีสิงห์คู่อยู่ด้านหน้าประจำแต่ละซุ้ม อุโบสถด้านหน้ามีลวดลายปูนปั้นฝีมือของช่างชาวล้านนาที่ประดิษฐ์ลวดลายไว้อย่างวิจิตรบรรจง ประตูไม้ด้านหน้าของอุโบสถแกะสลักเป็นลวดลายพุทธประวัติ ภายในอุโบสถประดิษฐานพระพุทธรูปประธานปางสมาธิ ศิลปกรรมแบบล้านนาผสมเชียงแสน วิหารหลวง ประดิษฐานพระพุทธปฏิมากรหรือที่ชาวบ้านเรียกว่า พระเจ้าโต สร้างด้วยศิลปะไทใหญ่ สร้างขึ้นด้วยแรงศรัทธาของคหบดีชาวไทใหญ่ในชุมชนที่ชื่อ พ่อเลี้ยงหม่องปึ๊ด ซึ่งเข้ามาทำสัมปทานไม้สักในภาคเหนือกับบริษัทบอมเบย์เบอร์มา ท่านจึงได้สร้างวิหารหลวงและพระเจ้าโต ตลอดจนได้ทำการบูรณะซ่อมแซมกำแพงซุ้มประดับรวมถึงรูปปั้นต่าง ๆ ในศิลปะแบบไทใหญ่
หอไตรสร้างเมื่อ พ.ศ. 2386 มีลักษณะสองชั้นเครื่องบนไม้มีหลังคาซ้อนชั้น แกะสลักและลวดลายฉลุ เจดีย์สีขาวฐานสี่เหลี่ยมย่อมุมซ้อนกันสามชั้น มีซุ้มประจำทิศ ทั้ง 4 ทิศ เดิมเป็นเจดีย์ศิลปะล้านนา ต่อมาทางการได้สร้างเจดีย์แบบพม่าขึ้นเมื่อครั้งเชียงใหม่ได้รับอิทธิพลพม่า เป็นเจดีย์ทรงสี่เหลี่ยมครอบเจดีย์องค์เดิมไว้